Επιμένει ο Μιχάλης Χρυσοχοΐδης να αμφισβητεί τα ντοκουμέντα της ακραίας αστυνομικής βίας σε βάρος διαδηλωτών το βράδυ της Παρασκευής.

Παρά την κατακραυγή του κόσμου μέσα από τα social media αλλά και τις διαμαρτυρίες της αντιπολίτευσης και οργανώσεων για τα ανθρώπινα δικαιώματα, ο υπουργός Προστασίας του Πολίτη συνεχίζει να καλύπτει προκλητικά τις πράξεις των αστυνομικών, παρότι έχουν καταγραφεί σε δεκάδες βίντεο και φωτογραφίες να δέρνουν και να ξεγυμνώνουν διαδηλωτές ή να προχωρούν σε αναίτιες προσαγωγές.

Μετά τη χθεσινή ανακοίνωση του υπουργείου Προστασίας του Πολίτη, που ξεσήκωσε θύελλα αντιδράσεων, ο υπουργός επανήλθε σήμερα με σχόλιο του στο Facebook. Ο Μιχάλης Χρυσοχοΐδης επιλέγει να υποβαθμίσει την αξία των ντοκουμέντων μπροστά στην αυθαιρεσία και να εξωραΐσει την κατάσταση λέγοντας πως φέτος δεν υπήρξαν καταστροφές κατά τους εορτασμούς για την επέτειο του Πολυτεχνείου και ακολούθως στην επέτειο της δολοφονίας του Αλέξανδρου Γρηγορόπουλου.

Σχόλια